Koorijuht Ingrit Malleus: ma tean, et ma panen selle jutuga oma pea pakule
#000003
Noorema põlvkonna dirigent Ingrit Malleus andis Klassikaraadiole intervjuu, milles sõnastas enda ja eakaaslaste vaateid nii dirigendiks õppimise kohta Eestis kui kooride seotusest laulupeoliikumisega.
#000004
Ingrit Malleus rääkis Klassikaraadio saates "Delta" dirigendiks õppimisest ning võrdles oma nahal kolmes muusikakõrgkoolis saadud kogemuste najal professuuriks ettevalmistamist.
#000005
2019. oktoobris osales Ingrit Eesti noorte koorijuhtide konkursil, olles üks neljast finalistist ning pälvides Eesti Rahvusmeeskoori eripreemia – tänavune jõuluprogramm ongi meeskoori auhind.
#000007
Saates räägiti koorijuhiks õppimisest ja koorilaulukultuurist laiemalt.
#000008
Harrastuskooride võimekusest, repertuaarist ja laulupeoks ettevalmistumisest mõtiskledes arvas Malleus, et meeskooride nappust Eestis kummaliseks pidada ei saa. Meeskooride liikumine algas käsikäes rahvusliku ärkamisega, kuid aeg on 150 aasta jooksul palju muutunud ja keskkond, milles me elame, puudutab oma muudatustega kõike, ka meeskooriliikumist.
#000009
Laulupeorepertuaar võtab kogu ressursi, aga just harrastuskoorid peaksid Malleuse sõnul tegelema ka muu muusikaga. "Laulupeod vajavad enda kõrvale teist repertuaariliini, mis värskendab kogu koorimaastikku."
#000010
Laulupidudest rääkides rõhutab Malleus mitu korda, et need on tohutult olulised. Ent samas tõdeb, et laulupeoga paralleelne koorimuusika on just laulupeo tõttu pisut tahaplaanile jäänud. Praegu toimivad harrastuskoorid laulupeost laulupeoni ja muud repertuaari, millega koori arendada ja ka lauljaid köita – selleni lihtsalt ei jõuta. Laulupeorepertuaar võtab kogu ressursi, aga just harrastuskoorid peaksid Malleuse sõnul tegelema ka muu muusikaga.
#000011
"Ei peaks olema nii, et kevadkontserdil esitab harrastuskoor ainult laulupeorepertuaari, sest see on vaja väga selgeks saada ja muud pole aega olnud õppida." arvas Malleus. "Laulupeod vajavad enda kõrvale teist repertuaariliini, mis värskendab kogu koorimaastikku."
#000012
Noore koorijuhi sõnul võiks mõelda, et ehk on meil liiga palju laulupidusid ja laulupidudetemaatikat. "Ma ei usu, et muutma peaks laulupeo repertuaari, sest see kannab igati elujõuliselt oma ideed. Küll aga arvan, et meil on nii palju väikseid laulupidusid, et need ei lase sündida muul." Malleus mängib mõttega korraldada koorifestivale ja toob heaks näiteks hiljuti toimunud neidudekooride festivali. Koorifestivalid, mis ei ole otseselt seotud laulupeosümboolikaga, aga on temaatilised (heliloojate juubelid, muusikažanrilised festivalid, erinevate kooriliikide festivalid jne) annaks kindlasti võimaluse võtta esitamisele hoopis teistsugust muusikat kui seda lauldakse laulupeol. "See ainult rikastaks koorimuusikaplatvormi," oli Ingrit Malleus kindel.
#000013
Tema sõnul on Eestis ambitsioonikaid noorema põlvkonna dirigente, kes teeksid heal meelel oma kooridega ka muid kontserdiprogramme, kuid harrastuskooridel on oma (aeglasem) tempo ja ettevalmistuseks pole see piisav. Laulupeole saamiseks peavad kõik koorid osalema ettelaulmistel, et oma kvalifikatsiooni märkida. Malleuse sõnul on ettelaulmine vajalik, kuid küsimuse all on pigem teine rakurss – koorid, kes laulupeole ei pääse, peaksid siiski ka evima võimalust asju ühiselt teha. "Küsimus on prioriteetides," pakkus Malleus. "Kui keskmise harrastuskoori prioriteet ongi kogu aeg laulupeole saada, siis sinna muud ei mahu. Aga kas iga koor peab igal laulupeol osalema?"
#000015
"Üks asi on laulda laulukaare all ja tunda rahvuslikku ühisolemist – see on fantastiline kogemus. Teine asi minna oma kooriga kusagile festivalile ja näidata, mida see koor on teinud, kuidas ta on arenenud, millised on selle koori ambitsioonid." Malleus toob konkreetseid näiteid Soome koorimuusikast, kus ta ka ise viimasel ajal osaleb. Festivalid, kus koorid saavad end ka muudmoodi näidata kui laulupeo valguses, oleks kultuuripildis igati tervitatavad.
#000016
Eesti Muusika- ja Teatriakadeemias õppides läbib noor dirigent tohutult repertuaari, kuid seda pole võimalik pärast kooli enam eriti kasutada, sest laulupeo surve on piisavalt suur. "Lääne muusika ei ole ainult professionaalidele laulmiseks, seda saavad esitada kõik. Sellist muusikat peavad laulma ka harrastuskoorid – selle läbi nad arenevad ise ja tulevad hiljem ka professionaalide kontserdile." Soomes on tavaline teha mitme harrastuskooriga ühiselt suuremaid kontserte ja keegi publikust ei eeldagi, et harrastuslaulja laulab suurvormi nagu professionaalne laulja.
#000017
Saates "Delta" räägiti veel dirigendiprofessuuri õppimisest kolme erineva ülikooli näitel, kus Ingrit Malleus ise tudeerinud on.
#000018
"Kui lõpetad kooli ja sul avaneb võimalus töötada professionaalidega, siis on see Eesti tingimustes pea ees vette hüppamine, sest meil ei ole praktikat proffidega."EMTA ei anna muusikaliselt nõrgemat haridust kui teised ülikoolid, küsimus on praktikas. Kui seda ei ole, siis on väga raske end koorile kommunikeerida. Praktika vajadus dirigendiõppe osana on elementaarne ja hädavajalik. Malleus pakkus saates välja ka ideid, kuidas praktikat EMTA võimalustega teha.
#000021
Rahvusmeeskoor andis eripreemia Ingrit Malleusele Eesti noorte dirigentide konkursil (2019). Preemia seisneb jõulukontsertides, mis toimuvad tänavu. Meeskoori kohta ütleb Ingrit, et tegemist on oma ala professionaalidega ja rahvusmeeskoor on Põhjamaade meeskoorimuusikat silmas pidades väga kõrvel tasemel: "Tegemist on muusikaliselt ja vokaalselt väga intelligentsete inimestega."
#000025
Noorte muusikute võimalused end laias maailmas erialaliselt täiendada on toonud ettepanekuid ka Eesti Muusika- ja Teatriakadeemia õppekava ajakohastamise teemal. Asjaosaliste mõtteid kuuleb laupäeval, 28. jaanuaril kell 9.
#000027
Ooperiõhtu: Maagiliselt pingestatud Reigi õpetaja
#000028
Kontserdisaalis: ERSO kutsub raadiokuulajad taas kümblema audiospaas
#000032
Klikk-klikk! Klassikaraadio koduleheküljelt kuulajate lemmiksaated 2022
#000036